PATVIRTINTA

 Joniškio r. Skaistgirio gimnazijos

 direktoriaus 2020 m. gruodžio 31 d.

 įsakymu Nr. V-104

**JONIŠKIO R. SKAISTGIRIO GIMNAZIJOS KORUPCIJOS PREVENCIJOS**

**2021–2023 METŲ PROGRAMA**

**I SKYRIUS**

**BENDROSIOS NUOSTATOS**

 1. Joniškio r. Skaistgirio gimnazijos (toliau-gimnazijos) korupcijos prevencijos 2021–2023 metų programa (toliau – Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015–2025 metų programa ir kitais teisės aktais, reglamentuojančiais korupcijos prevencijos veiklą.

 2. Programoje vartojamos sąvokos atitinka Lietuvos Respublikos korupcijos prevencijos įstatyme ir kituose teisės aktuose apibrėžtas sąvokas.

 3. Programos paskirtis – užtikrinti gimnazijos 2018–2020  metų korupcijos prevencijos programos tęstinumą, intensyvinti korupcijos prevenciją, šalinti prielaidas korupcijai atsirasti ir plisti, užtikrinti skaidresnę, veiksmingesnę ir viešesnę gimnazijos darbuotojų veiklą.

 4. Programos strateginės kryptys yra:

 4.1. korupcijos prevencija;

 4.2. antikorupcinis švietimas.

 5. Korupcijos prevencija įgyvendinama vadovaujantis šiais principais:

 5.1. teisėtumo – korupcijos prevencijos priemonės gimnazijoje įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų ir užtikrinant pagrindinių asmens teisių ir laisvių apsaugą;

 5.2. visuotinio privalomumo – korupcijos prevencijos subjektais gali būti visi asmenys;

 5.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam reikiamą pagalbą;

 5.4. pastovumo – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

**II SKYRIUS**

**APLINKOS ANALIZĖ**

 6. Gimnazijoje yra sudaryta ir direktoriaus įsakymu patvirtinta korupcijos prevencijos komisija.

 7. Įgyvendinant 2018–2020 m. korupcijos prevencijos programą viešųjų ir privačių interesų konfliktų nebuvo. Nusišalinimo atvejų nebuvo.

 8. Kasmet yra rengiamos gimnazijos korupcijos prevencijos ataskaitos apie programos priemonių vykdymą už I ir II pusmečius, jos talpinamos įstaigos interneto svetainėje.

 9. 2018-2020 metų veiklos:

 9.1. kreipimusi dėl pareigų, kurias siekiantys eiti arba einantys asmenys privalomai tikrinami Lietuvos Respublikos specialiųjų tyrimų tarnyboje nebuvo;

 9.2. viešųjų pirkimų organizatorius, pasirašęs konfidencialumo pasižadėjimą, nešališkumo deklaraciją ir deklaravęs privačius interesus;

 9.3. vykdoma kontrolė ir apskaita apie darbuotojų tarnybines komandiruotes, nurodant komandiruotės tikslą, išlaidas bei rezultatą, informacija skelbiama įstaigos interneto svetainėje;

 9.4. įstaigos interneto svetainėje patalpinta Specialiųjų tyrimų tarnybos kontaktinė informacija;

 9.5. įstaigos interneto svetainėje sukurtas skyrius ,,Korupcijos prevencija“, skyriuje patalpinta kontaktinė informacija ir informacija apie galimus pranešimo apie korupcijos atvejus būdus;

 9.6. gimnazija yra Lietuvos „Sąžiningumo mokyklų tinklo“ narė. Tai neformali iniciatyva, prie kurios gali prisijungti bet kuri sąžiningumo ir skaidrumo vertybes puoselėjanti Lietuvos mokykla. Tinklo tikslas – suteikti Lietuvos mokykloms, puoselėjančioms sąžiningumo ir skaidrumo vertybes kasdieniame mokinių gyvenime, galimybę lengviau planuoti ir įgyvendinti sąžiningumo iniciatyvas, surasti bendraminčius bei dalintis geraisiais pavyzdžiais.

 9.7. gimnazijos administracija dalyvauja mokymuose apie privačių interesų deklaravimą, korupcijos prevenciją, mokytojai dalyvavo nuotolinėje diskusijoje "Skaidrumo link: moksleivių antikorupcinio ugdymo galimybės ir patirtys".

**III SKYRIUS**

**PROGRAMOS TIKSLAI, UŽDAVINIAI IR VERTINIMO KRITERIJAI**

 10. Programos strateginis tikslas – stiprinti korupcijos prevenciją ir kontrolę gimnazijoje, šalinti neigiamas sąlygas, skatinančias korupcijos atsiradimą.

 11. Pirmasis tikslas – atskleisti korupcijos priežastis, sąlygas korupcijai pasireikšti gimnazijoje ir jas šalinti.

 12. Uždaviniai pirmajam Programos tikslui pasiekti:

 12.1. užtikrinti antikorupcinę kontrolę;

 12.2. įtraukti į korupcijos prevenciją bendruomenę.

 13. Antrasis tikslas – užtikrinti viešumą ir skaidrumą priimant viešus sprendimus, gerinti teisės aktų projektų prieinamumą bendruomenei.

 14. Uždaviniai antrajam Programos tikslui pasiekti:

 14.1. vengti viešųjų ir privačių interesų konflikto;

 14.2. nustatyti sritis, kuriose yra didžiausia galimybė ir sąlygos atsirasti korupcijai. užtikrinti viešumą ir skaidrumą priimant viešus sprendimus, gerinti teisės aktų projektų prieinamumą bendruomenei;

 14.3. skelbti informaciją apie darbuotojų tarnybines komandiruotes.

 15. Trečiasis tikslas – supažindinti gimnazijos bendruomenę su korupcijos keliamu pavojumi, skatinti nepakantumą korupcijos apraiškoms.

 16. Uždaviniai trečiajam Programos tikslui pasiekti:

 16.1. įgyvendinti antikorupcinio ugdymo programas;

 16.2. skatinti bendruomenę įsitraukti į antikorupcinę veiklą;

 16.3. šviesti darbuotojus antikorupcinėmis temomis.

 17. Programoje nustatytų tikslų pasiekimas vertinamas pagal Programos priemonių plane nustatytus tikslo rezultato kriterijus.

 18. Programos uždavinių įgyvendinimas vertinamas pagal nustatytus laukiamo rezultato kriterijus.

 19. Atskiros Programos įgyvendinimo priemonės vertinamos pagal jų įgyvendinimo būklę.

**IV SKYRIUS**

**PROGRAMOS ĮGYVENDINIMAS, FINANSAVIMAS, STEBĖSENA, VERTINIMAS, ATSAKOMYBĖ, KONTROLĖ, KEITIMAS, PILDYMAS IR ATNAUJINIMAS**

 20. Programa įgyvendinama pagal Programos priede pateiktą Programos įgyvendinimo priemonių planą.

 21. Už Programos įgyvendinimą atsakingas gimnazijos direktorius.

 22. Programos įgyvendinimo kontrolę vykdo gimnazijos korupcijos prevencijos komisija.

 23. Programa finansuojama pagal galimybes ir turimas lėšas.

 24. Pasibaigus pusmečiui, ne vėliau kaip iki kito mėnesio 10 d., teikiama informacija savivaldybės administracijos darbuotojui, atsakingam už korupcijos prevenciją ir kontrolę, apibendrintą informaciją apie Programos priemonių įgyvendinimo eigą, pasiektus rezultatus. Informacija skelbiama gimnazijos interneto svetainėje.

 25. Programa ir jos įgyvendinimo priemonių planas pagal poreikį gali būti keičiama, papildoma, atnaujinama.

**V SKYRIUS**

**BAIGIAMOSIOS NUOSTATOS**

 26. Programa įsigalioja kitą dieną po paskelbimo Lietuvos Respublikos teisėkūros pagrindų įstatymo nustatyta tvarka.

 27. Programa skelbiama gimnazijos interneto svetainėje adresu https://www.skaistgiris.joniskis.lm.lt/index.php/korupcijos-prevencija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Joniškio r. Skaistgirio gimnazijos

                                                                                               korupcijos prevencijos

                                                                                               2021-2023 metų programos

                                                                                               Priedas

**JONIŠKIO R. SKAISTGIRIO GIMNAZIJOS**

**KORUPCIJOS PREVENCIJOS 2021-2023 METŲ PROGRAMOS PRIEMONIŲ PLANAS**

|  |
| --- |
| Pirmasis tikslas – atskleisti korupcijos priežastis, sąlygas korupcijai pasireikšti gimnazijoje ir jas šalinti. Uždaviniai pirmajam Programos tikslui pasiekti: 1. užtikrinti antikorupcinę kontrolę; 2. įtraukti į korupcijos prevenciją bendruomenę. |
| Eil. Nr. | Priemonė | Vykdytojas (-ai) | Terminas | Laukiami rezultatai |
| 1. | Nustatyta tvarka kreiptis į Lietuvos Respublikos specialiųjų tyrimų tarnybą dėl informacijos apie asmenį, siekiantį eiti arba einantį savivaldybės įstaigoje ar įmonėje pareigas, numatytas Korupcijos prevencijos įstatymo 9 straipsnio 6 dalyje. | Direktorius | Metų eigoje | Korupcijos tikimybės sumažėjimas priimant į įstaigą nepriekaištingos reputacijos asmenis |
| 2. | Užtikrinti, kad viešųjų pirkimo procedūrose dalyvautų ar su pirkimu susijusius sprendimus priimtų darbuotojai, kurie prieš tai pasirašė konfidencialumo pasižadėjimą ir deklaravo privačius interesus. | Asmuo, atsakingas už viešuosius pirkimus- pirkimų organizatorius | Nuolat | Viešųjų pirkimų procedūrose dalyvauja darbuotojai, pasirašę konfidencialumo pasižadėjimą ir deklaravę privačius interesus (100 proc.) |
| Antrasis tikslas – užtikrinti viešumą ir skaidrumą priimant viešus sprendimus, gerinti teisės aktų projektų prieinamumą bendruomenei. Uždaviniai antrajam Programos tikslui pasiekti: 1. vengti viešųjų ir privačių interesų konflikto; 2. nustatyti sritis, kuriose yra didžiausia galimybė ir sąlygos atsirasti korupcijai. užtikrinti viešumą ir skaidrumą priimant viešus sprendimus, gerinti teisės aktų projektų prieinamumą bendruomenei; 3. skelbti informaciją apie darbuotojų tarnybines komandiruotes. |
| 1. | Inicijuoti darbuotojų nusišalinimus nuo dalyvavimo rengiant, svarstant ir priimant, vykdant jiems pavestas užduotis, kad būtų išvengta viešųjų ir privačių interesų konflikto. | Korupcijos prevencijos komisija | Nuolat | Bus išvengta interesų konflikto. |
| 2. | Skelbti interneto svetainėje informaciją apie įstaigų ir įmonių darbuotojų tarnybines komandiruotes, nurodant komandiruotės tikslą, išlaidas bei rezultatą. | Direktorius | Nuolat | Interneto svetainėje skelbiama informacija apie darbuotojų tarnybines komandiruotes, nurodant komandiruotės tikslą, išlaidas bei rezultatą. |
| Trečiasis tikslas – supažindinti gimnazijos bendruomenę su korupcijos keliamu pavojumi, skatinti nepakantumą korupcijos apraiškoms: 1. įgyvendinti antikorupcinio ugdymo programas;2. skatinti bendruomenę įsitraukti į antikorupcinę veiklą; 3. šviesti darbuotojus antikorupcinėmis temomis. |
| 1. | Organizuoti darbuotojų kursus, mokymus, susijusius su antikorupcine veikla. | Direktorius, korupcijos prevencijos komisija | Kasmet  | Kursuose, mokymuose dalyvavusių asmenų skaičius, kursų, mokymų valandų skaičius, tenkantis vienam kursus išklausiusiam asmeniui. |
| 2. | Organizuoti viešas prevencines, švietimo veiklas korupcijos tema. | Korupcijos prevencijos komisija | Nuolat | Įgyvendinta vieša antikorupcinė veikla (veiklos tema, trukmė, dalyvių skaičius). |
| 3. | Organizuoti antikorupcinės kultūros ugdymo dienas, savaites, Tarptautinės antikorupcijos dienos renginius, dalyvauti šalies ir regiono lygiu skelbiamuose konkursuose antikorupcijos tema. | Korupcijos prevencijos komisija | Kiekvienais metais | Organizuoti renginiai, skaičius, dalyvių skaičius.  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_